
I metai 


= SAVAITINIS „AIDO“ PRIEDAS ŪKININKAMS ::: 


Lietuvos Valstybėje jaunieji ūkininkai lubinų bandymo lauke 


UŪKIŠKOS NAUJIENOS 


LIETUVOS VALSTYBĖJE 


Gražios dovanos 


Lietuvos Zemės Ūkio ir Vartotojų 
Kooperatyvų Sąjunga „Lietūkis“ jve- 
dė vieną naujienybę, kuri turi didelį 
pasisekimą. Būtent, Lietūkis paruošė 
tam tikrus čekius, kuriuos kiekvienas 
mieste gyvenąs žmogus gali nusipirkti 
ir nusiųsti savo giminėms kaiman. Gavę 
šį čekį, nuvyksta į artimiausį kooperą- 


tyvą ir ten gauna tai sumai kalio arba 
azotinės druskos augalams. Prieš pat 
Velykų šventes mieste gyveną žmonės 
nupirko daug šių čekių ir prisiuntė savo 
giminėms kaip Velykinę dovaną. Užuot 
pirkę visokius mažmožius dovanoms, 
kurie praktiškos reikšmės dažniausia 
neturi, siunčiama čekiai ir tuo būdu pa- 
dovanojama mažiausiai maišiukais čili- 
nės arba kalinės druskos daržovėms 
arba kitiems augalams. Tokiu būdu no- 
rima išplatinti šių trąšų vartojimą kaime, 


Žemesniųjų žemės ūkio mo- 
kyklų mokytojų suvažiavimas 


Balandžio pabaigoje Žemės Ūkio 
Ministerijoje įvyko žemesniųjų žemės 
ūkio mokyklu mokytojų suvažiavimas, 
kurį atidarė Zemės Ukio Departamento 
direktorius agr. VI. Tiškus. Suvažiavime 
buvo padaryti pranešimai ir paskaitos 
apie namų ruošos darbo organizaciją, 
apie lietuvių tautiško meno pritaikymą 
darbeliams ir audiniams, apie darbo 
metodiką ir praktikos darbų vykdymą ir 
apie vaisių sulčių gamybą. Be to, su- 
važiavimo dalyviai aplankė karo ligo- 
ninę ir jos skalbyklas, vaisių sulčių 

dirbtuvę ir t.t. Šiuo metu devyniose 
valstybinėse žemesnėse žemės ūkio 
mokyklose su mergaičių namų ruošos 
skyriais mokosi iš viso 1.081 asmenų, 
kurių tarpe yra 480 berniukų ir 601 mer- 
gaitė. Be to, aštuoniose žemesnėse žemės 
ūkio mokyklose mokosi 375 mergai- 
tės. Taigi iš viso šiuo metu žemesnėse 
žemės ūkio mokyklose mokosi 1456 
mokiniai ir mokinės. 


Lietuva dalyvaus tarptautinėje 
amatų parodoje 

Šiemet gegužės 23 d. Berlyne įvyks 

tarptautinė amatų paroda, kurioje daly- 

vaus ir Lietuva. Ši paroda truks iki lie- 

pos mėn.10 dienos. Ją ruošia Tarptau- 

tinis Amatų Centras. Parodos tikslas — 

G KAN NK AS 
parodyti įvairių krašių amato dirbi- 
nius, tuo pačiu iškeliant kvalifikuotų 
amatininkų reikšmę bendram kultūri- 
niam bei ekonominiam gyvenimui ir 
suartinti įvairių šalių amatininkus. Pa- 
rodoje bus išstatyti ne tik amato dirbi- 
niai, bet ir įvairios medžiagos, amato 
įrankiai, mašinos. Be to, bus demon- 
struojami įvairūs darbo būdai. Lietuva 
parodoje dalyvaus su medžio dirbiniais. 
Per atvelykį buvo suruošta Kaune amato 
dirbinių paroda, iš kurios geriausieji 
eksponatai parinkti tarptautinei amatų 
parodai Berlyne. Šioje parodoje daly- 
vaus 50 viso pasaulio valstybių. Ma- 
noma, kad ir Lietuvos amatininkų dir- 
biniai galės kitų valstybių žiūrovus su- 
dominti, 


Žuvų ūkio reikalu 


Mūsų krašto ūkininkai negali dar pa- 
sigirti prieš kitų kultūrigesnių kraštų 
ūkininkus nei geresniais javų derliais, 
nei gražiomis ganyklomis, nei sodais, 
nei daržovėmis, nei, juo labiau, pavyz- 
dingu gyvulių auginimu. 

Visos šios svarbiausios žemės ūkio 
šakos pas mus dar tik pradinėje page- 
rinimo stadijoje. Bet jau, ačiū Dievui, 
ir mūsų ūkininkai gyvena dabar ūkiško 
atgimimo laikus. Visose beveik žemės 
ūkio šakose, nors ir palengva, bet žen- 
giama priekin, keliama ūkininkavimo 
kultūra. 

Bet yra dar keletas ž. ūkio kultū- 
ros šakų, kurios ir mūsų krašte galėtų 
klestėti, bet apie jas mūsų ūkininkai 
iki šiol dar neturi jokio supratimo. Vie- 
na svarbiausia tų šakų, tai yra žuvinin- 
kystė. Apie ją šį kartą norime kiek pa- 
kalbėti. + 

„Mūsų kraštas yra gausus vandeni- 
mis. Daug turime ežerų ir upių, o dar 
daugiau visokių pelkių, raistų su ma- 
žais upelyčiais. Ežeruose ir didesnėse 
upėse veisiasi žuvys be mūsų malonės. 
Jos ten gyvena natūraliu gyvenimu, 
kaip žvėrys miškuose, be jokios prie- 
žiūros. Tačiau ir ežeruose yra galimas 
ir reikalingas ūkininkavimas. Valdiškuo- 
se ežeruose žuvų ūkiu pradeda rūpin- 
tis miškų direkcijos. Privačiuose eže- 
ruose yra valdžios įsakyta ūkininkams 
taip pat sudaryti vandens bendroves, 
kurios rūpintųsi žuvų ūkiu bendruose 
ezeruose. Bet kadangi mūsų ūkininkai 
nežino nė iš kurio galo pradėti tvarkyti 
žuvų ūkį, tai dažniausia miškų direkci- 
Ja prievarta išnuomoja ūkininkų eže- 
rus Ir pastato savo instruktorius eže- 
rams saugoti, o ūkinimkams uždrau- 
džia visiškai žuvis gaudyti. Kaip sekasi 


mūsų ežeruose ūkininkauti miškų di- 
rekcijai, tą mes visi gerai žinome ir 
apie tai nekalbame. Tačiau, kur kas 


būtų geriau ir naudingiau ūkininkams, 
kad jie patys savo ežeruose sudarytų 
tas vandens bendroves ir patys tvarky- 
tų žuvų ūkį. Tarn tikslui galėtų pasi- 
kviesti žuvininkystės instruktorių, kol 


pramoktų patys ūkininkauti. Privačių 
ežerų mūsų ūkininkų rankose yra, ga- 


lima tvirtinti, neperdaugiausia. Todėl 
čia žuvininkystė būtų sunku labiau iš- 
plėsti, 

Kalbėdami apie žuvų ūkj pirmoje 


galvoje turime žuvų ūkį kūdrose tven- 
kiniuose. Žuvų ūkis kūdrose yra jau 
visiškai naminis ūkis, taip, kaip gyvulių 
ar paukščių auginimas. Pelkių, pelkynų 
su mažais upokšniais mūsų krašte yra 
daugybė. Tokiose vietose visur galima 
įtaisyti žuvims auginti kūdras, bet tik 
būtų pakankamai jose per vasarą ir per 
žiemą vandens. Kūdrose žuvų augini- 
mas šiandien geriausiai išsimoka už 
visas kitas žemės ūkio šakas. Žuvų ūkis 
ir visada gerai išsimokės, nes žuvų pa- 
reikalavimas auga, o jų kiekis yra ne- 
pakankamas. 

Kūdrose daugiausia auginama nami- 
nės žuvys, karpiais vadinamos. Karpiai 
greit auga, nereikalauja daug vietos, ir 
gėlo vandens. Jie beveik, kaip karosai, 
gali augti bet kokioje kūdroje ir duoda 
geriausią, brangiausią mėsą. Tačiau, no- 
rint turėti gero pelno iš karpių, reikia 


“jų ūkį tvarkyti pavyzdingai, tai reiškia, 


įrengti atitinkamas kūdras, užveisti tin- 
kamą karpių veislę, penėti karpius au- 
gimo metu ir saugoti juos nuo ligų ir 
iššalimo žiemos metu. Šiuo kartu tik 
paviršutiniškai apžvelgsime, kokių są- 
lygų reikia karpių ūkiui įrengti. 

Karpių kūdroms įrengti reikalingas 
yra vanduo. Vanduo gali būti trejopos 
kilmės: 1) iš upelių, 2) iš šaltinių ir 3) 
lietaus vanduo, subėgęs iš laukų. Svarbu 
tik, kad to vandens, kai reikės, galima 
būtų į kūdras daugiau įleisti arba iš 
kūdrų išleisti. Zinoma, kūdros turi būti 
taip sutvarkytos ir taip įrengtos, kad 
iš vienos kūdros būtų galima vandenį 
nuleisti į kitą kūdrą pagal reikalą. To- 
kiu būdu iš vienos kūdros į kitą turi 
būti nors nedidelis nuotakumas. Geriau- 
sias vanduo yra upelių, nes jis niekad 

išdžiū galima iš upelio 
papildyti kūdras šviežiu vandeniu. Toks 
upelis gali būti greta kūdrų ir gali eiti 


stačiai per jas. Kūdrų didumas pareina 
nuo vedamo ūkio didumo ir vietos, 
kurioje galima kūdras įrengti. Karpiams 
kūdros įrengiamos tokiu būdu: lygioje 
pelkėje kiek pagilinama ir labiau išly- 
ginama dugnas. Iškasta žemė supilama 
aplink kūdras volan. Tokiu būdu visos 
kūdros turi būti apsuptos aplinkui 1— 
1.20 m. aukščio žemės volu. Tas volas 
turi būti atitinkamo platumo, kad jo 
vanduo neišgriautų. Tose vietose, pro 
kur norima įleisti į kūdrą ar išleisti iš 
kūdros vandenį, reikia įtaisyti medines 
užtvaras, kuriomis būtų galima regu- 
liuoti vandens aukštį kūdroje. 


Jeigu karpių ūkis vedamas plačiai 
ir laikomi veisliniai karpiai narštams, 
tada būtinai reikia turėti kelias įvairias 
kūdras: 1) kūdrą narštams, 2) kūdrą jau- 
niausiam prieaugliui, 3) kūdrą paaugu- 
siam prieaugliui ir 4) prekybinę kūdrą. 


Narštams kūdra turi būti nedidėlė, 
įrengiama ant sausos, su geromis žolė- 
mis pienos, kuri pavasarį užliejama ne- 
giliai vandeniu, per 20—50 cm. gilumo. 
Į tokią kūdrą įleidžiama prieš naršėji- 
mą viena karpių patelė ir du patinė- 
liai. Tada ikrai prisilipdo prie žolių ir 
ten apveisinami. Po poros savaičių po 
karpių naršėjimo, jeigu esti šiltas oras, 
iš narštų išsirita mažos, avižos grūdo 
didumo žuvytės, kurių esti labai daug. 
Tada jos su vandeniu pervaromos, per- 
pilamos didesnėn, gilesnėn, jauniausio, 
pirmamečio prieauglio kūdron, o narštų 
kūdra palieka sausa pievele. Prieauglio 
kūdra turi būti taip pat negili, iki 50 
cm gilumo, bet geroje vietoje, su dau- 
geliu gerų žolių, kur būtų pakankamai 
jaunoms žuvelėms maisto. Toje kūdro- 
je mažos žuvytės palieka per vasarą. 
Rudenį, rugsėjo mėnesį, paaugę vienos 
vasaros žuvytės išgaudomos arba per- 
varomos į gilesnę kūdrą, kurioje jos 
žiemoja. Kūdra, kur žiemoja karpiai, 
turi būti apie 1!/2 m gylio, kad nesu- 
šaltų visas vanduo į ledą, nes tada žūtų 
vi:os žuvys. Pavasarį, balandžio mė- 
nesį karpių prieauglis vėl pervaromas 
iš žieminės: kūdros į pernykštę prieau- 
glio kūdrą arba į kitą—antramečio prie- 
auglio kūdrą, kur išbūna per vasarą. 

iemai vėl suvaroma į žiemojimo kū- 
drą, o trečiais metais, pavasarį jie per- 
keliami į paskutinę, prekybinę kūdrą. 
Iš šitos kūdros, jau gerokai paaugę, nuo 
40 iki 80 dkgr svorio karpiai rudenį 
parduodami. Taigi karpių auginimas, pra- 
dedant nuo ikro iki pardavimo, tęsiasi 
trejus metus. Labai pavyzdinguose kar- 
pių ūkiuose, labai gerose sąlygose pa- 
vyksta karpius užauginti pardavimui ir 
per dvejus metus. Bet tada reikalinga 
labai stropi priežiūra, panėjimas ir šil- 
ta, ilga vasara. 

Kūdros gali būti geros (riebios), vi- 
dutinio gerumo ir blogos (liesos). Tas 
pareina nuo vandens riebumo. Geriau- 
sios kūdros yra tos, į kurias patenka 
riebus vanduo iš dirbamų dirvų ir ga- 
nyklų. Blogas vanduo, liesas yra iš šal- 
tinių, iš miškų ir šiaip nualintų pievų. 
Karpiai, ypač kol maži, minta tik 
mažyčiais gyvūnėliais ir mikroskopį- 

niais augaliukais, kurie gyvena vande- 
nyje, vadinamu planktonu, 

Jeigu vanduo riebus, tai reiškia, 


jeigu jame yra pakankamai azoto, fos- 
foro ir kalio trąšų, tai jame gausiai 
veisiasi visoki augaliukai ir gyvuliukai, 
kuriais jaunos žuvytės minta. Tada ge- 
rai ir greit auga karpių prieauglis. Ir 
priešingai, liesame vandenyje blogai 
auga prieauglis. Liesas, blogas kūdras 
reikia kas kelinti metai nusausinti ir 
patręšti mineralinėmis trąšomis. Taip 
pat, kad neatsirastų kūdrose perdaug 
rūgščių, reikia jas retkarčiais kalkiuoti 
panašiai, kaip dirvas ir pasėti ankštinių 
augalų mišinius. Per tą laiką kūdros 
dugno žemė išsivėdina ir paskui geriau 
joje veisiasi planktonas ir tuo pačiu 
geriau auga žuvys. 

Paaugę karpiai prekybinėse kūdrose 
penimi lubinu. Per vasarą 1 ha kūdros 


»karpiams reikia duoti apie 400 ką lu- 


bino. Apskaičiuota, kad 1 ką karpio mê- 
sos prieaugliui reikia supenėti 4—6 kg 
lubino grūdų. Tačiau karpiai reikalingi 
yra ne tik augalinio, bet ir gyvulinio, 
mėsiško maisto. Todėl, jeigu yra gera, 
riebi kūdra, daug joje yra natūralaus 
maisto, gyvuliukų ir augaliukų, tai tada 
karpiai daugiau suėda ir lubino ir grei- 
čiau suauga. Bet jeigu yra liesa kūdra, 
tai ir lubinu penint, karpiai mažiau su- 
vartoja lubino. 

1 ha geros kūdros gali per metus 
priauginti 300 — 400 ką karpių mėsos. 
Blogose kūdrose gali priaugti tik apie 
80 — 100 kg žuvies. Karpių 1 kg mieste 
mokama po 1.50—2.00 auks. 

Mūsų mažuose ūkiuose ne visur būtų 
galima įrengti visą kūdrų sistemą. To- 
dėl dažnai tektų pirktis vienų metų 
prieauglį iš kitų, didesnių ūkių ir auginti 
savo ūkyje karpius tik prekybinėse kū- 
drose. 

Mažuose ūkiuose būtų sunku iš- 
auginti savo veislinius karpius, kurie 
tinka veislei tik sulaukę 5—7 metų, 
kai sveria keletą- kelioliką kg svorio. 
Taigi karpių ūkį su narštų kūdromis ga- 
lima būtų ir išsimokėtų įrengti tik ten, 
kur yra pakankamai geros vietos, gero 
vandens ir platesnis žuvų ūkis veda- 
mas. Visur kitur ūkininkai turi karpių 
prieaugli pirktis kas pavasarį ir leisti 
į savo prekybines kūdras, kuriose per 
vasarą galėtų užaugti tiek, kad rudenį 
karpiai tiktų parduoti. 

Mūsų krašte lengvos žemės, lubinas 
gerai dera, todėl karpiams pašaro len- 
gva prisiauginti. Tik reikia pamėginti, 
susidomėti šia taip sena, bet pas mus 
iki šiol nežinoma ūkio šaka. Ne vienam 
ūkininkui žuvų ūkis taptų po kiek laiko 
svarbiausia žemės ūkio šaka, 

Iš čia suglaustų minčių negalima 
būtų dar išmokti žuvininkauti. Reikėtų 
apie tai plačiau pasiskaityti ir pasiklau- 
sti agronomų. Cia tik pateikėme savo 
ūkininkams bendrus žuvininkystės met- 
menis, kad jie galėtų turėti bent kokį 
supratimą apie žuvų ūkj. Apie tvenki- 
nius (kūdras), jų įtaisymą ir paruošimą 
karpių auginimui rašysime kituose „Ūki- 
ninko“ numerluose. > 

Agr. M. Čibiras. 

Kaip vartoti cementas ir kalkės 


Betoninės čerpės stogams 
dengti 


Betoninės čerpės turi gerų savybių 
ir yra pigesnės už molines., Betoninėms 
čerpėms gaminti vartojamas yra Port- 
lando cementas, smėlis ir vanduo. Vie- 
nai daliai cemento duodama 2 - 3 da- 
lys smėlio. Cemento ir smėlio mišinys 
gerai išmaišomas sausai, o paskui su- 
drėkinamas vandeniu, kad pasidarytų 
tiršta tešla, panaši, kaip vartojama ki- 
tiems betoniniams darbams. Čerpės 
daromos tam tikrose geležinėse for- 
mose. Prieš iškrečiant betoną į formą, 
patepama forma mašinine alyva. Viršu- 
tinis čerpės sluoksnis apibarstomas ce- 
mento ir dažų mišiniu (iš vienos dalies 
dažų ir keturių dalių cemento) ir nuly- 
ginamas tam tikru presu. Taip padaryta 
betoninė čerpė padedama dviem die- 
nom su forma ant lentynos, kol su- 
stengsta, o paskui nuimama nuo formos 
ir dar laikoma pavėsingoje vietoje ir 
laistoma vandeniu per 7 dienas. Beto 
nines čerpes džiovinimo metu būtinai 
reikia saugoti nuo saulės, kad još nesu- 
pleišėtų. Po trijų savaičių betoninės 
čerpės jau galima vartoti dengimui. Kad 
vėjas čerpių nuo s'ogo nenublaškytų, 
jos turi būti rišamos prie grebėstų cin- 
Kuota viela už čerpės gale padarytos 
auselės, 

1000 čerpių pagaminti reikia: ce- 
mento 680 kg, smėlio 1,4 — 1,6 kūb. 
metro, alyvos 8—10 kg, jeigu dažoma, 
tai dažų — 6—10 kg ir 5 darbo dienų. 
Mūsų krašte, neskaitant smėlio prista- 
tymo ir dažų, galima pasigaminti čerpių 
po 5 sk. už I štuką. Kadangi 1 kv. m. 
stogo apdengti reikia 15 16 betoninių 
čerpių, tai jos atseitų apie 90 sk. iki 
1 auks. 1 kv. m. be dengimo darbo 
Gerai pagamintos betoninės čerpės sa- 
vo Stiprumu beveik prilygsta molinėms 
degtėms čerpoms. Geriausios betoninės 
čerpės yra, kai jos yra stiprios, lengvos, 
su dvigubais arba bent su viengubais 
felcais kraštuose. Gerai apdengtas jo- 
mis stogas laikosi labai ilgai Perneš 
ant trobą.kiton vieton, čerpės galima at- 
sarglai nuimti ir vėl suvartoti dengimui. 

Netinkamai pagamintos betoninės 
čerpės esti nestiprios, greit prisigeria 
vandens. Betoninėmis čerpėmis dengtas 
stogas yra gana sunkus, todėl jam 
reikia duoti stiprius kraklus ir grebės- 
tus (lotas). Cerpėmis dengtas stogas 
nesibijo ugnies ir gražiai atrodo, ypač 
jeigu čerpės yra dažytos. 

Rišamosios statybos medžia- 
gos. Dažnai ūkininkui reikia kai ką 
pamūryti, pataisyti, paremontuoti apie 
savo trobas, bet dąžnai jis nežino, kokia 
kur rišamoji medžiaga pavartoti. Todėl 
čia trumpai nurodysime. 

Portlando cementas mums vi- 
siems yra gerai pažistamas. Jis vienas 
su vandeniu beveik niekad nevartoja- 
mas kaip rišamoji medžiaga, nes be- 
veik visada dar pridedama smėlio ar 
žvyro. Cemento, žvyro, smėlio ir van- 


dens mišinys vadinamas cemento skie- 
diniu. Portlando cementas tada yra ge- 
ras, kai jame visai nesijaučia grūdėlių, 
trinant tarp pirštų. Taip pat, jeigu ce- 
mentas, stengdamas, nekeičia savo 
tūrio nei formos, o jo. kietėjimas pra- 
sideda ne anksčiau, kaip po vienos va- 
landos. Kadangi cementas labai greit 
pritraukia drėgmę ir genda, tai jį reikia 
laikyti gerai apsaugotoje vietoje nuo 
drėgmės — ant grindų ir vartoti švie- 
žią. Pas mus cementas parduodamas 
popieriniuose maišeliuose po 50 kg. 

Cemento —žvyro skiedinys plačiau- 
siai galima pritaikyti statyboje. Portlan- 
do cemento skiedinys galima vartoti 
beveik visur, išskyrus ten, kur yra aukšta 
temperatūra. Skiedinio riebumas taiko- 
mas pagal reikalą. Pavyzdžiui, žemės 
ūkio trobesių pamatams iš akmenų 
mūryti žemėse vartojamas nuo 1:8 
iki 1:10 (8 — 10 dalių žvyro). Jei pa- 
matai daromi sluoksniais, tai betono už- 
pylimas ant akmenų eilių daromas nuo 
1:12 iki 1:15 dalių. Ten, kur yra di- 
desnė spaudimo jėga, reikia vartoti rie- 
besnį cemento skiedinį — 1:7 — 1:9. 

Mūrijant sienas cemento skiediniu, 
reikia, kad skiedinys nebūtų perdaug 
tirštas. Jeigu saulė labai džiovina ce- 
mento skiedinį, tai sieną reikia laistyti 
vandeniu. Cemento skiediniu mūryta 
siena išdžiūsta greičiau, kaip kalkėmis 
mūryta, bet blogiau laiko šilimą. Ce- 
mento, kalkių ir smėlio (sudėtinis) skie- 
dinys yra tinkamiausias plytoms mūryti. 

iame skiedinyje pasireiškia visos ge- 
rosios cemento ir kalkių ypatybės. 
Sudėtinis cemento ir kalkių skiedinys 
gaminamas, maišant lygiomis cemento- 
smėlio ir kalkių — smėlio skiedinius 
arba cementas maišomas su smėliu ir 
šis mišinys skiedžiamas išplaktomis 
vandenyje kalkėmis. Sudėtinio skiedinio 
proporcija būna toji, kuri susidaro sky- 
rium sumaišius, vartojant tuo pačiu 
atsitikimu cemento - smėlio ir kalkių — 
smėlio skiedinius. 

Kur reikia, kad rišamoji medžiaga 
greit sukietėtų, ten vartojamas aukšto 
atsparumo cementas. Šis cementas po 
2-jų dienų pasidaro taip atsparus, kaip 
Portlando cementas po 28 dienų. 

Greta Portlando cemento vartoja- 
mas taip pat Romano cementas. Jo 
milteliai pilkai gelsvos, raudonai pilkos 
ar gelsvos spalvos. Romano cementas 
greičiau stingsta už Portlando, tačiau 
tvirtumu nepasižymi. Jis tvirtesnis už 
kalkės, bet žymiai silpnesnis už Port- 
lando cementą. Bet jis vartojamas, dir- 
bant vandenyje ar sienų tinkui. Mūriji- 
mui vandenyje vartojamas skiedinys 
iš 3-jų dalių R. cemento ir 2-jų dalių 
smėlio; paprastais atvejais — 1:2 arba 
1:4; tinko darbams nuo 1:3 iki 1: 4. 
Vandens dedama 40—509/; gryno R. 
cemento svorio, o skiediniui su smėliu 
nuo 10°% iki 139/, sauso mišinio svorio. 


Kalkių -smėlio skiediniu galima 
mūryti akmenų ir degtų plytų sienas, 


Skiedinio sudėtis dėl nevienodo kalkių 
riebumo daroma įvairi: nuo 1:1 iki 1:4. 
Kalkių skiediniu mūrytos sienos ilgai 
džiūsta. Todėl pirmais metais tokiuose 
namuose negalima gyventi. 

Kalkių skiediniu negalima mūryti 
ten, kur yra nuolatinė drėgmė, pavyz- 
džiui, žemėje, nes kalkės ilgai nesukie- 
tėja. Tinkuojant sienas iš oro, reikia bū- 
tinai pridėti į kalkių skiedinį dar ce- 
mento, tada gerai laikosi tinkas ir ne- 
sibijo lietaus. 

Kalkių skiedinys tuo geras, kad juo 
patogu mūryti, nes tąsi tešla pigiau 
kaštuoja nei cemento skiedinys ir ma- 
žiau praleidžia šilimą Žinoma, kalkės 
turi būti imamos duobėje užgesintos ir 
pagulėję bent 4—6 savaites. 

Krosnis mūryti ir visur ten, kur yra 
aukštesnė temperatūra, tegalima mūryti 
molio skiedinių su smėliu, jei riebus 
molis arba vienu moliu, jei molis yra 
liesesnis. Taip pat moliu galima mūryti 
kambarių pertvaras, kur nėra didelio 
spaudimo. Tik molis turi būti imamas 
švarus ir pakankamai riebus, nes prie- 
šingu atveju bus nestiprus mūras. 


Smėlis skiediniams su cementu ar 
su Kalkėmis turi būti kuošvariausias, be 
jokių priemaišų. lvairios priemaišos: 
molio, anglies, žemių labai susilpnina 
smėlio rišamąją jėgą. Ypač yra kenks- 
mingi smėlyje sulfitai, kurie lengva pa- 
žinti iš auksu blizgančios spalvos. Sul- 
fitai, susijungę su kalkėmis bei cemen- 
tu, gamina gipsą, kuris pursdamas suai- 
žo betoną. Grynas smėlis esti baltos 
spalvos. Molio bei geležies rūda ar ki- 
tokios priemaišos jį nudažo įvairiomis 

spalvomis. Jei, įpylus smėlio į stiklinę 
vandens, lieka vanduo švarus, tai smė- 
lis betono darbams tinka. 

Priemaišų kiekis smėlyje sužinomas 
tokiu būdu: į stiklinį indą, padalytą 
į dalis, įpilama tam tikras kiekis smė- 
lio, paskui užpilama vandens, suplaka- 
ma ir, pastačius ramiai, po 24 val. pa- 
tikrinama, kiek smėlio nusėdo ant dug- 
no ir kiek pasiliko vandenyje plaukioti. 
Smėlyje, vartojamame statybos dar- 
bams, negali būti priemaišų daugiau, 
kaip 5°/%. Plaunant vandeniu ir sijojant 
sietais, galima iš smėlio pašalinti prie- 
maišas. Stambumo atžvilgiu smėlis skir- 
stomas į: smulkų, kurio grūdelių sker- 
smuo yra mažesnis, kaip !/> mm, vi- 
dutinį — mažesnis, kaip 2mm ir stambų 
—mažesnis kaip 5 mm. Betono dar- 
bams vartojamas stambus smėlis, ply- 
toms surišti— vidutinis ir nestambesnis 
kaip 1,25 mm, tinko viršutiniam sluok- 
sniui — ne stambesnis kaip 0,25 mm. 
Statybos darbams smėlis turi būti sijo- 
tas. Betono darbams geriausias smėlis 
yra sudarytas iš įvairaus didumo grū- 
delių. Tada tarp grūdelių yra mažesnės 
tuštumos ir geriau cementas suriša grū- 
delius, mažiau reikia cemento. Taip pat 
betono darbams yra geresnis kampuo- 
tas smėlis, aštrus, nei upės smėlis, nes 
jį geriau cementas suriša. 

Žvirgždas yra nuo 0,5 iki 6 cm 
stambumo akmeniukai. Smėlio ir žvir- 
do mišinys vadinasi žvyru. Betono 
darbams vartojamas žvyras turi būti 
švarus ir ne stambesnis, kaip 2,5 cm. 
Geresnis yra duobėje kasamas žvyras, 
nei iš upės imamas. 


Kai kurios pieno ydos 


Geras piefias turi baltą spalvą, gardų 
skonį ir kvapą. Tinkamoje temperatūroje 
greitai surūgsta ir esti be jokių prie- 
maišių, nešvarumų. Geras pienas svei- 
kiausias maistas ir geriausia prekė, 
Jeigu pienas nešamas į pieninę, tai bū- 
tinai reikia nešti tiktai geras pienas. 
Blogo pieno pieninė visai nepriima, o 
jeigu kartais toks pienas ir pavyksta 
pieninėje palikti, tai jis sugadina kitų 
pieninės narių pieną. Tada gaunamas 
blogos rūšies sviestas ir tokiu būdu 
nuskriaudžiama pieninė. Dar b'ogesnių 
pasėkų galima susilaukti, valgant blogą 

ieną, arba jį parduodant vartotojams. 
Šiuo atveju galima nuo blogo pieno 
susirgti arba gauti pabaudą. Dėl to 
kiekvienam ūkininkui reikia atydžiai 
žiūrėti, kad pienas būtų švarus, svei- 
kas, geras. O jeigu pasitaiko, kad gau- 
namas blogas pienas, tai reikia steng- 
tis surasti priežastis, dėl kurių jis blo- 
gas, o paskui tas priežastis pašalinti. 

Pienas gali būti blogas dė! daugelio 
priežasčių. Pirmiausia pienas gali būti 
suterštas įvairiais nešvarumais. Dėl to 
pienas pasidaro negardus, greit arba 
visai negali surūgti. Be to, pienas gali 
būti blogas dėl to, kad laikomas blo- 


guose, nešvariuose induose. Visi indai, 
kuriuose laikomas pienas, turi būti |a- 
bai gerai išvalyti ir išdžiovinti. Indus 
valyti reikia karštu vandeniu, ištirpdžius 
jame truputį sodos. Paskui reikia gerai 
išskalauti šaltu vandeniu ir saulėje iš- 
džiovinti. Taipgi ir koštuvai turi būti 
labai švariai išvalyti ir užlaikyti. 

Be šitų priežasčių, blogas pienas 
gali būti dėl įvairių bakterijų, kurios 
atsiranda piene. 

Tamsus, gleivėtas pienas. Semiant 
šaukštu, toks pienas išsitampo panašiai, 
kaip skysti klijai arba guma. Iš karto, 
pamelžus, ši yda nepastebima. Dažniau- 
siai tamsus, gleivėtas pienas pasidaro 
tiktai po kelių valandų arba ir dar vė- 
liau. Si yda atsiranda tada, kai į pieną 
patenka tam tikros bakterijos, kurios 
iš pieno pagamina gleivėtas medžiagas. 
Kartais gleivėtas, tamsus pienas esti 
tada, kai karvė suserga tešmens ligo- 
mis (tešmens užkrečiamas uždegimas). 
Virinant pieną, bakterijos žūsta ir pie- 
nas galima valgyti. Norint šios ydos, 
išvengti, reikia labai švariai melžti kar- 
ves ir pienas laikyti tiktai švariuose 
induose. Jeigu karvė serga tešmens li- 
gomis, tai ji reikia gydyti. Tamsaus, 


gleivėto pieno negalima nešti pieninėn 
ir parduoti, nes už tai baudžiama. 

Kartus pienas. Kartus pienas esti 
dėl šių priežasčių: kai karvė serga vidu- 
rių (virškinamųjų organų) ir inkstų ligo- 
mis ir kai suėda per daug karčiųjų pašarų, 
prie kurių priskiriami šie: vikai, sėtiniai, 
lubinas, o iš dalies ir ropės. Dėl to šių 
pašarų reikia karvėms duoti nedaug. 
Kartus pienas dar gali būti ir tada, kai 
karvės daug suėda sugedusio, supelė- 
jusio pašaro. Dažnai nemalonus pieno 
skonis esti ir nuo sėlenų, kuriose yra 
daug kukalių ir skalsių (skalsagrūdžių). 
Sėlenų švarumą galima pažinti tokiu 
būdu: į stiklinę įdedama šaukštelis sė- 
lenų, o paskui jos užpilamos taurele 
40° stiprumo degtine. Po to sėlenos 
pamaišomos ir stiklinė paliekama ramiai 
stovėti, kol sėlenos nusėda ant dugno. 
Jeigu sėlenos švarios, be minėtų prie- 
maišų, tai degtinė esti bespalvė; jeigu 
sėlenose esti piktžolių priemaišų, tai 
degtinė nusidažo. Nupilus degtinę, gali- 
ma pažinti, ar sėlenose nėra smėlio. 
Tai gal ma patirti patrynus pirštu stikli- 
nės dugną. 

Savotišką, nenatūralų kvapą pienas 
įgyja, kai sušeriama karvėms per daug 
burokų lapų, bulvienojų arba ir bulvių, 

Dėl tų pačių priežasčių gali būti 
putojantis pienas. Būtent, ataušęs pie- 
nas, dažnai prieš pat rūgimą, pradeda 
putoti, nes iš jo veržiasi daug dujų. Ši 
yda, be blogo, sugedusio pašaro, dar 
gali atsirasti staiga pakeitus sausą pa- 
šarą žaliuoju ir atvirkščiai. Putojantis 
pienas skaitomas netinkamu sviesto ir 
sūrių gamybai. 

Kraujuotas pienas dažniausiai pasi- 
taiko, kai esti sužeisti speniai arba kai 
karvė po apsiveršiavimo vėlai nusivalo 
arba kai serga kraujotaka. Speniai gali 
būti sužeisti jvairiais būdais, tačiau 
dažnai jie sutrūkinėja, o ypač anksti 
pavasarį, kai esti šaltos ir vėjuotos die- 
nos. Šiuo atveju speniai reikia po kiek- 
vieno melžimo ištepti riebalais, o teš- 
muo valyti, kad būtų sausas ir švarus. 

Geltonas, meslvas, rausvas pienas 
pasitaiko labai retai, kai melžiant paten- 
ka į pieną daug tam tikrų bakterijų. Sios 
pieno ydos galima išvengti labai švariai 
melžiant ir vartojant iš viršaus uždengtą 
melžiuvę, į kurią pienas patenka iš 
šono, 

Sušvinkęs pienas irgt retai pasitai- 
ko. Jo galima lengvai išvengti: pamel|ž- 
tas pienas reikia ataušinti. Jeigu tik pa- 
melžtas, dar šiltas pienas laikomas 
uždaruose induose, tada jame prisivei- 
sia bedeguoninių bakterijų, nuo kurių 
pienas įgauna sušvinkusį kvapą. Atau- 
šintą, atšaldytą pieną, kai jis išsivėdina, 
galima laikyti uždaruose induose. Tada 
jame minėtų bakterijų neatsiranda, nes 
piene esti daug deguonies, 

Pienas su krekenomis arba ir varš- 
kėtas pienas irgi skaitomas negeras, 
su yda. Su krekenomis pienas galima 
vartoti įvairiems kepsniams. Varškėtas 
pienas pasitaiko karštomis vasaros die- 
nomis, 

Čia suminėtos pieno ydos yra labai 
žalingos tais atvejais, kai pienas neša- 


Toes cad 


mas į pienine arba parduodamas varto- 
tojams. Šios ydos, kaip jau buvo mi- 
nėta, galima pašalinti. Reikia: 1) laikyti 
švariai tvartai, pieno indai gyvuliai, 
o ypač tešmuo ir speniai, 2) melžėjos 
prieš melžimą privalo nuplauti su mui- 
lu rankas karštame ir paskui šaltame 
vandenyje, 3) melžtuvė vartoti iš vir- 
šaus uždengta ir nuolat labai švariai 

užlaiko:mna, 4) pirmus išmelžto pieno la- 
šus numelžti į atskirą indą (bet ne ant 
mėšlo), 5) nešerti karvių melžimo me- 
tu, 6) šerti karves sveiku pašaru ir ncr- 
muoti pašarą taip, kad jos negautų per 
daug tokių pašarų, kurie pakeičia pie- 
no skonį ir spalvą. 


J. Jankauskas. 


Šis tas apie žirnius 


Žirniai yra labai maistingi ir skanūs 
ne tik žmonėms valgyti, bet taip pat 
labai tinka ir pašarui gyvuliams. Zmo- 
nės juos labai vertina ir brangina tik, 
dėja, vis mažiau kasmet jų pasėja. Se- 
niau retai sutikdavai ūkininką, kuris 
noturėtų mažesnio ar didesnio ploto žir- 
nių, o dabar vis jų plotai mažėja. Dau- 
gelis ir visai jų nesėja, nes esą neapsi- 
moka, Ir iš tikrųjų žirniai mūsų krašte 
tik geresniais metais nusiseka ir duoda 
geresnį derlių. Lietingesnėmis vasaro- 
mis jie perauga ir mezga mažai ankš- 
čių, o sausomis dažnai labai nukenčia 
nuo amarų, kurie kartais visai juos su- 
naikina. Dėl to ūkininkai žirniais nepa- 
sitiki ir vietonjų sėja kitus augalus, ku- 
rių derlius esti tikresnis. Tačiau būtų 
klaidinga manyti, kad mūsų krašte iš 
viso netinka žirniai sėti. Kad žirniams 
mūsų krašto klimato ir žemės sąlygos 
tinka, rodo tai, kad net vidutiniškai ge- 
rais metais (nepersausais ir neperdrėg- 
nais) žirniai duoda visai gerus derlius. 
Kad žirniai kartais nenusiseka, tai to 
didžiausia kaltė yra tai, kad jie pasė- 
jami tokiose vietose, kur stinga kalkių 
ir fosforo, netinkamai parengiama že- 
mė, vartojamos blogos žirnių atmainos 
ir netinkamai žirniams patręšiama. 

Žirniai reikalauja gan geros žemės, 
Geriausia jiems tinka molėtos, bet ne- 
labai kietos Ir nepersausos žemės, tu- 
rinčios gana daug kalkių (vopnos). Zir- 
niai, kaip ir visi ankštiniai augalai (iš- 
skyrus lubinus) reikalauja daug kalkių, 
dėl to ten, kur jų stinga (smėlyje, žvy- 
riuje) žirniai negali augti. Lygiai ir fos- 
foro stoka labai neigiamai atsiliepia 
į žirnių derlių, be to, tokiose žemėse, 
kur stinga fosforo, užaugę žirniai blo- 
gai suverda — esti kieti, nors ir kažin 
kaip ilgai juos virtyme. Dėl to geriausia 
žirnius sėti, kur žemė turi kalkių. Jei 
tokios nėra, tai galima sėti ir mažiau 
kalkėmis turtingoje žemėje, bet tada 
reikia jai duoti kalkių ir patręšti fosfo- 
rinėmis trąšomis (supertomasina). Kai 
kurie ūkininkai, norėdami gauti geresnį 
žirnių derlių, prieš sėdami, žemę patre- 
šia mėšlu. Tačiau mėšlas duoti stačiai žir- 
niams nėra geras ir patartinas dalykas, 
nes tokiais atvejais—šviežiai mėšlu tręš- 
toje žemėje žirniai išgula ir mezga mažai 
ankščių, greitai atsiranda piktžolių, ku- 
rios vos sudygusius žirnius nustelbia 
ir neleidžia jiems augti. Žirniai geriau- 
sia sėti po kaupiamųjų (bulvių, burokų 
ir kt.) ar varpinių—rugių, kviečių, mie- 
žių, kuriems buvo duota mėšlas. Toje 


pačioje vietoje galima žirnius sėti ne- 
dažniau, kaip kas šešti metai. 

Ten, kur žemė turi mažai kalkių, 
sėjant žirnius reikia pabarstyti apie 
7 0—-1000 kg kalkių į hektarą. Barstyti 
reikia iš rudens, bet galima ir pavasarį, 
tik tada reikia barstyti kalkės sumaltos 
ir anksti pavasarį, kad žirniams nepa- 
kenktų. Iš fosforinių trąšų geriausia tin- 
ka 309/,; supertomasina, kurios reikia 
duoti į hektarą apie 100 -150 ką. Jei 
žemė nėra visai išplauta ir joje dar yra 
kiek kalkių, tai užtenka pabarstyti vien 
supertomasinos, kurioje taip pat yra 
kalkių. Jei žirniai sėjami po kaupiamų. 

jų, tai naudinga dar pridėti ir kalio 
trąšų— apie 150—200 kg kalio druskos 
į ha. Azotinių trąšų paprastai žirniams 
neduodama, nes žirniai, kaip ir lubinai. 
patys savo šaknimis gali gauti azoto. 
Tačiau, kad žirniai geriau augtų, ypač 
pradžioje— tuojau sudygus, naudinga 
duoti salietšako, kurio beriama į hą 
apie 60—90 ką. Iš žirnių atmainų ge- 
riausi yra, vadinami Mandorfo Viktorija. 
Jie anksti prinoksta ir duoda gerus 
grūdus— žirnius. 


Žemė žirniams reikia parengti iš ru- 
dens. Pavasarį arti žemė nenaudinga, 
nes tuo tik drėgmė išgarinama. Užten- 
ka pavasarį tik drapokuoti ir akėti, 
I hektarą sejama apie 200 kg žirnių. 
Pasėjus reikia juos pridengti gana gi- 
liai —apie 5—6 cm, todėl juos reikia 
drapoku įdrapokuoti, bet ne akėčia 
jakėti. 

Zirniams sudygus, jeižemė yra sus- 
kretus—pasidengusi plutele, tai nau- 
dinga akėčiomis žemės paviršių supu- 
rinti- sudraskyti. Akėti reikia tada, kai 
žirniai yra apvytę - saulėtą ir šiltą vi- 
dudienį, bet ne vakare ir ryte, kai žir- 
niai nuo rasos yra stangrūs ir traškūs — 
greitai lūžta, M. K. 


Žemės darbo gerumas, lengvumas 
ir greitumas, be daugelio kitų veiksnių, 
visų pirma pareina nuo darbo įrankių 
sutvarkymo. Gerai nustatyti, užaštrinti 
ir prižiūrėti įrankiai gerai ir sparčiai 
atlieka savo darbą, nereikalauja eikvoti 
be reikalo arklio ir žmogaus jėgų. 

Plūgas yra pagrindinis žemės darbo 
įrankis. Ardamas žmogus ir laikydamas 
plūgą už rankenų geriausiai jaučia, ka- 
da plūgas gerai eina, kada blogai. No- 
rint, kad plūgas gerai eitų, reikia, kad 
visos jo dalys būtų tinkamai ir tiksliai 
suderintos tarp savęs ir gerai nustaty- 
tos. Plūgą pastačius lygioje vietoje, jo 
noragas turi remtis į žemę visais ašme- 
nimis. Taip pat užpakalinis pavažos ga- 
las privalo atsiremti į žemę. Priekinis 
pavažos galas, kuris yra prisiglaudęs 
prie palyčios, turi būti kiek pakilęs nuo 
žemės. Tada, žiūrint į plūgą iš kairiojo 
šono, matyti apatinė pavažos ir norago 
linija kiek įlaužta į viršų. Taip nustaty- 
tas plūgas yra lengva laikyti reikiama- 
me vagos gilume. Vagos dugnas tada 
yra lygus, o plūgas nešokinėja iš vagos 
į viršų. 

Plūgo noragas turi būti smailas ir 
gerai užaštrinti jo ašmenys. Norago 
viršūnė labai trinasi į žemę, greit at- 
bunka ir todėl dažnai reikia ji smailinti. 
Norago viršūnė turi būti kiek išsikišusi 
į kairę puse nuo pavažos išorinio šo- 
no. Jei norago višūnė būtų pakrypusi 
dėšinėn pusėn arba būtų atbukusi, tai 
plūgas visada trauktų iš vagos į dešinę. 

Tada artojui reikėtų daug jėgos, 
norint išlaikyti plūgą vagoje. Jei apati- 
nė pavažos ir kairioji norago briauna 
nesudarytų laužtos į viršų linijos, tai 


Kaip sutvarkyti žemės darbo įrankius 


sunku būtų išlaikyti vienodas vagos gy- 
lis. Jei ariama su peiliu, tai peilio aš- 
mens turi būti truputį pakreipti kairėn 
nuo vagos krypties. Tada iengviau eina 
plūgas ir netraukia iš vagos šonan. 

Peilio viršūnė turi būti apie 4 cm 
aukščiau norago viršūnės ir tiek pat 
j priekį nuo jos. Jeigu norago viršūnė 
yra labai ištempta priekin, tada peilio 
galas turi būti ties ja arba net kiek 
į užpakalį nuo jos. 

Plūgas be ratukų yra sunkiau arto- 
jui valdyti, nei plūgas su dviračiu arba 
ir vienu ratuku. Tačiau plūgas su ratu- 
kais gerai aria tik lygioje dirvoje, ku- 
rioje nėra daug akmenų. Priešingu 
atveju plūgas šokinėja į viršų ir ta- 
da ratuką nuo dyselio reikia nuimti, 
Be to, kad plūgas langvai eitų, neturi 
būti ant jo verstuvo jokių nelygumų. 

Geriau dirvai, kai ariant arkliai eina 
kiek spartesniu žingsniu, nei visai lėtai, 
nes tada geriau apvirsta ir sutrupa ve- 
lėna. Todėl arimas arkliais išeina gerės- 
nis nei arimas jaučiais, 

Akėčių geras veikimas dirvoje parei- 
na nuo jų sunkumo, skaitant vienam 
virbalui, nuo virbalų aštrumo ir pakry- 
pimo kiek į priekj. Todėl reikla žiūrėti, 
kad akėčių virbalai būtų pakankamai 
aštrūs ir bent statmeniški, o dar geriau 
kiek į priekį palenkti, bet jokiu būdu 
ne į užpakalį palenkti. Tik norint labai 
paviršutiniškai — negiliai akėti,galima var- 
toti akėčias su virbalais palenktais kiek 
j užpakalį. Nė vienu atveju tačiau nepri- 
valo akėčių virbalai judėti savo skylėse 
ir krypti ten, kur juos pakreips grumstai 
ar velėnos. Tokia akėčia, su judančiais 
virbalais, neakėja bet, tiktai glosto dirvą. 

Gėlių darželis 


Nieks negali pagirti tos ūkininkaitės, 
kuri neturi darželio arba kurios darže- 
lis apleistas. Net ir gilioje senovėje, ka- 
da buvo labai sunkus gyvenimas, kada 
reikėjo dvaruose eiti baudžiavą, kiek- 
vieno lietuvio namą puošė gėlių darže- 
lis. Net ir kaimuose, kur pirkia prie 
pirkios sukimšta, pavyzdingos mūsų 
mergaitės suranda vietos darželiui ir pri- 
sodina jame įvairiaspalvių gėlių. Prie 
kiekvieno namo, ar jis kaime, ar vien- 
sėdyje, visuomet ir visur galima įtaisyti 
gėlių darželis, jeigu tik šeimininkė jun- 
ta reikalą ir nori. 

Gėlių darželis, tai jau mūsų tautiš- 
kas sodybos papuošalas. Su rūtų darže- 
liu, jurginais, pinavijais, mėtomis lietu- 
vaitė taip suaugusi, kaip su savo ge- 
riausia sesele arba broliuku. Gėlių dar- 
želis, tai geras veidrodis, kuris tiksliau- 
siai parodo, kas tuose namuose gyve- 
na: stropi, sumani, lietuvaitė, ar tingi, 
apsileidusi, nutautėjanti mergaitė. 

Gėlių darželis, tai maloniausia vieta, 
kurioje kiekvienu laiku galima pasige- 
rėti, nusiraminti, jaukiai nusiteikti, ma- 
loniai atsikvėpti. Darželio gėlės geriau- 
siai puošia ne tik iš oro, bet ir iš vidaus 
namą, nes galima gražiausiai padabinti 
kambarius. 

Darželi privalo įtaisyti kiekviena ūki- 
ninkaitė, o ypatingai ta, kuri gyvena 
viensėdyje, kur vietos niekam netrūksta, 
Darželis turi būti prie namų, gražiai 
lentelėmis aptvertas ir suplanuotas. Gra- 
žiausiai darželis atrodo, kai gėlės auga 
ant žolyno-gazono. Todėl, taisant gėlių 
darželį, pirmiausia reikia įtaisyti žolyną, 
kuris sudaro lyg gražaus paveikslo fo- 
ną, dugną. Zolynas, apsodintas gėlėmis 
ir žydinčiais krūmais, išvedžiotas smė- 
liu barstytais takeliais, esti labai puoš- 
nus ir nepaprastai viliojąs. Toks gėlynas 
tarytum vaizduoja jaukų, švelnų ūkinin- 
ko šeimos gyvenimą ir jo kilnų kūrybi- 
nį darbą. 

Kai darželis aptvertas arba dar ge- 
riau apsodintas žemų krūmelių žalia- 
tvorele, tada rūpinamasi išpurinti že- 
me, išlyginti ją, jeigu nederli, patręšti 
ir išvedžioti takelius. Takelių vietose 
reikia išimti 15 cm storumo žemės 
sluoksnis, nes takeliai turi būti žemiau 
už žolyną. Paskui takeliai išbarstomi 
stambiu žvyriumi, o ant jo smėliu. Jei- 
gu darželiui skirta žemė yra visai ne- 
derlinga, tai naudinga privežti iš daržo 
ar lauko derlingo juodžemio ir ji pas- 
kleisti, kur augs žolynas ir gėlės. 

Žolynas užima visą darželio plotą, 
išskyrus takelius, gėlių lysveles ir 
tas vietas, kuriose bus sodinami žydin- 
tieji krūmai bei žieminės gėlės. Jeigu 
žolyno prieš tai nebuvo, tai reikia pa- 
sėti. Geriausia žolynui sudaryti tinka 
mišinys, sudarytas iš tikrojo eraičyno, 


pievinės miglės ir anglų raigraso. To- 
kio žolių mišinio 10 kvadratinių metrų 
plotui užteks 1 kg žolių sėklų. 

Kai jau žolynas esti sudarytas ir su 
tvarkytas, tada jame suplanuojamas gė- 
lynas. Suplanuoti galima įvairiai. Kitame 
numeryje paduosime du planeliu, kurie 
galės būti pavyzdžiais, kaip reikėtų su- 
tvarkyti gėlynas. 

Jeigu vietos darželiui nedaug, tai 
tada galima gėlyno ir netvarkyti, o gė 
les sodinti lysvelėse. Svarbu tiktai, kad 
darželis būtų prie kiekvieno gyvenamo 
namo ir kad jame augtų gražiai sutvar- 
kytos ir prižiūrėtos gėlės. 

Mūsų mergaitės savo darželiuose 
augina gana p:astas gėles. Reikėtų bū- 
tinai gėlių skaičius padidinti. Kiekvie- 
name darželyje, be dabar auginamų, 
turėtų būti dar astros, levkonijos, levu- 
kai, kvepiantis tabakas, bijūnai. Cia iš- 
vardytos gėlės labai ilgai ir gražiai žy- 
di, turi visokiausių atmainų ir yra įvai- 
raus ūgio. Todėl iš jų galima padaryti 
gražius gėlynus. 


Dabar reikia perskiepyti blogus 
vaismedžius 


Mūsų soduose yra labai daug lau- 
kinių obelių, kurios duoda labai men- 
kos vertės vaisius. Tokias obelis ūki- 
ninkai dažniausiai pašalina iš sodo, iš- 
kasdami jas. Bet būtų daug naudingiau 
tokias obelis perskiepyti gera atmaina, 
kaip parodyta paveikslėlyje. Tada po 2—3 
metų susilauktume gerų vaisių. Jei tik 
nepersena yra blogoji obelis, visada ap- 
simokės ją perskiepyti į šakas. Geriau- 


Taip atrodo perskiepytas suaugusio 
vaismedžio vainikas. 


sia perskiepyti obelių šakas šakute, 
užkišant už žievės. Geriausias skiepiji- 
mo laikas yra prieš pat medžių plau- 
kimą arba jiems plaukiant, kai jau oda 
lengvai atšoksta nuo medienos. Šaku- 
tės turi būti anksčiau paruoštos skie- 
pijimui ir neprivalo būti išplaukusios, 
o tik gali būti išbrinkusiomis akutėmis. 
Taip pat šiuo laiku geriausia skiepyti 


ir jaunus laukinukus medelyne užkiši- 
mu už žievės. Kad priskiepyta šakutė 
būtų apsaugota nuo užgavimo, reikia ją 
paremti pririštu prie šakos kuoleliu ar 
lankeliu. 

Skiepijant šakute, užkišant ją už 
žievės, būtinai reikia sukišimo vietą 
aprišti ir patepti sodininkystės mostimi. 


Prisiauginkite raudonųjų 
Egipto burokėlių 


Kaime valgomų raudonųjų Egipto 
burokėlių vis dar mažai auginama. Jų 
vieton sodina šeimininkės pašarinius 
arba pusiau pašarinius burokus, kuriuos 
žiemai užraugia statinėse. Bet, toli gra- 
žu, pašariniai ar pusiau valgomieji bu- 
rokai negali pavaduoti tikrųjų valgo- 
mųjų burokėlių. Raudonieji valgomieji 
Egipto burokėliai yra geriausi. 

Jie tinka valgiams gaminti švieži ir 
rauginti. Egipto burokėliai tinka sriubai 
ir kaip priedas (salotėliai) su mėsiškais 
ir pasninkiškais valgiais. Jie yra labai 
saldūs ir tamsiai raudonos, vyšninės 
spalvos iš viršaus ir viduje. 

Egipto burokėliai, kaip ir cvikliniai 
valgomi burokai, reikia auginti tik iš 
sėklos, o ne iš daigų (rasodos), nes 
paskutiniu atveju esti šakotos jų šak- 
nys. Burokėliai reikia sėti medžių spro- 
gimo metu gerai paruoštoje ir patręš- 
toje dirvoje. Eilėse burokėliai paliekami 
per 20—25 cm eilė nuo eilės. Sėti ga- 
lima dvejopu būdu: į griovelius, beriant 
sėklas per 2—3 cm vieną nuo kitos 
arba į gūžteles — per 10 cm vieną nuo 
kitos, metant po 3—4 grūdus į kiekvieną 
gūžtelę. Paskui grioveliai arba gūžtelės 
užberiama 2—3 cm purios žemės sluoks- 
neliu ir dar prispaudžiama grėblio 
šiekšta. Sudygus burokėliams ir kiek 
paūgėjus, reikia žemė aplink juos su- 
purinti kauptuku, sunaikinti piktžolės ir 
praretinti. Vėliau, kai dar didesni pa- 
auga burokėliai, reikia juos dar porą 
kartų praretinti ir supurinti žemė. Per- 
retai palikti burokėliai perauga ir esti 
ne toki skanūs. Burokėlius reikia pa- 
likti eilėse vieną nuo kito per 10 cm 
nuotolio. Retinant, išrautus burokėlius 
jau galima suvartoti virtuvės reikalams 
arba užsodinti jais išretėjusias vietas. 
Valgomi burokėliai turi būti kaupiami, 
nes svarbu, kad jų šaknys būtų pri- 
dengtos žemėmis, kitaip nuo saulės 
šviesos jos pažaliuoja, sukietėja, suplei- 
šėja ir jų skonis pasidaro blogesnis. 

Norint užsiauginti gerų, tikrųjų Egip- 
to burokėlių, sėklas reikia pirkti žino- 
mose, gerose firmose, o ne rinkoje. 

Norintiems plačiau pasiskaityti aple 
burokėlių ir kitų daržovių auginimą, 
nurodome knygutę: „Daržovių ir šaknia- 
vaisių auginimas“, 63 pusi, kaina tik 
10 sk; gaunama Vilniuje lietuviškuose 
knygynuose. M. 

Pastabos dėl teisinių paklau- 
simų 


Šiais sunkiais laikais ne kiekvienas 
ūkininkas gali kreiptis patarimo pas 
advokatą. Todėl dažniausiai visus rei- 
kalus atlieka pats, kaip išmano. Kad 
galima būtų pagelbėti mūsų ūkinin- 
kams teisinėje srityje, šiuo „Ūkininko“ 
numeriu pradedant, dėsime paskirais 
klausimais naudingus ūkininkams teisi- 
nius straipsnelius. Be to, atsakynėsime 
į įvairius mūsų skaitytojų teisinius pa- 
klausimus. Kas parašys „Aido“ Redak- 
cijos antrašu paklausimą, artimiausiu 
laiku gaus atsakymą. Gali kartais būti, 
kad Redakcija gaus daug paklausimų 
ir negalės visiems iš karto atsakyti dėl 
vietos stokos laikraštyje. Tada talpin- 
sime atsakymus iš eilės: kas anksčiau 
atsiųs paklausimą, tam anksčiau ir 
atsakysime. Tik išimtinais atvejais, va- 
duodamiesi paklausimo svarbumu, ga- 
lėsime ir pirma atsakyti. 

Paklausimus reikia rašyti aiškiai ir 
visą dalyką nuodugniai aprašyti, nes 
gerai nesupratę paklausimo, negalėsime 
į jį atsakyti. Pav., gali pasitaikyti šito- 
kių paklausimų: „Mano tėvas mrė prieš 
1930 m., ar turiu teisę jo palikimą pa- 
veldėti“ arba vėl: „Kaimynas nušienavo 
mano pievą, ką turiu daryti“? Ir ką gi 
galima atsakyti į tokius paklausimus, 
kai nežinia, kas klausiančiam rūpi? 

Negalėsime atsakinėti ir į tokius 
paklausimus, kurie piktintų skaitytojus 
arba, mūsų nuomone, būtų kenksmingi 
lietuvių tautiniems reikalams. 

Paklausimas turi būti pavarde ir 
slapyvarde pasirašytas. Patartina rašyti 
slapyvardę, nes tuo būdu išvengiama 
savo bylos išgarsinimo, o tuo pačiu ir 
nemalonumo. Parašę atsakymą, laiškus 
naikiname ir tuo būdu užtikriname pa- 
slaptį. 

Mūsų atsakymas j paklausimą nėra 
dar bylos sprendimas ir nereiškia, kad 
teismas ar administracinė valdžia neiš: 
spręstų tos bylos kitaip. Juk ir teismo 
sprendimai dažnai aukštesnės instanci- 
jos būna pakeičiami. Vadinasi, pirmyk- 
štis sprendimas gali būti netikslus. Tad 
ir Mūsų atsakymai bus tik teisininko 
nuomonė ir klausiančiam patarimas. 


Bausmę švelninančios 
aplinkybės 


Jeigu gyvenimas būtų taip sutvar- 
kytas, kad už jokį nusikaltimą nusi- 
kaltėlio nebaustų, tai būtų didžiausia 
netvarka ir kova visų prieš visus. Bau- 
smė yra lyg ir atlyginimas už blogą 
darbą. Bausti gali tėvai, mokykla, vals- 
tybė ir t.t. Mums čia rūpi valstybinės 
arba teismo bausmės. Teismas baudžia 
tik už tokius nusikaltimus, kurie yra 
numatyti baudžiamąjame kodekse. Jeigu 
veiksmas kodekse nėra numatytas, tai 
tuo pačiu nėra nusikaltimo ir negali 

būti bausmės. Bausmės yra taip sutvar- 
kytos, kad už kiekvieną nusikaltimą yra 
paduota lengviausia ir sunkiausia beus- 
mė, pvz., nuo 6 mėn. iki 10 metų kalėti. 
Teismas šitosę ribose turi laisvę ir pri- 
taiko bausmę savo nuožiūra. Jeigu, pa- 
vyzdžiui, kodeksas sako, kad kas pa- 
vogs kitam kokį nors daiktą, bus bau- 
džiamas iki penkerių metų kalėjimo, tai 
reiškia, kad teismas negali už vagystę 
bausti smarkiau, kaip penkeriais me- 
tais kalėjimo. Bet gali bausti švelniau, 
sakysim, šešiais mėnesiais ar dvejais 
metais. Taikydamas tikslią bausmę, 
teismas atsižvelgia svarbiausia į aplin- 
kybes, kurios vertė kaltinamąjį nusikalsti 
(ovz, vogė bado verčiamas), i nu- 
sikaltimo būdą (išlaužė duris), į nusikal- 
tusiojo santyki su nuskriaustuoju (gimi- 
nė), i jo gyvenimą ligi nusikeltimo, į jo 
elgesį po nusikaltimo ir t. t. Tos visos 
aplinkybės nulemia, ar teismas paskirs 
didesnę ar mažesnę bausmę. Tačiau 
tokia ar kitokia bausmė vis bus paskirta, 
nes jos tikslas yra: 

1) paveikti nusikaltėlį, kad jis pasitai 
sytų ir daugiau nebenusikalstų, 2) pa- 
daryti jį nekenksmingą visuomenei ar 
paskiriems asmen'ms (todėl nusikaltėlis 
uždaromas kalėjiman), 3) duoti pavyzdį 
kitiems žmonėms, kad žinotų, jog už 
nusikaltimą gresia bausmė. 

Kai kuriais atvejais nusikaltėlis nėra 
baudžiamas, nors ir įrodoma, kad jis 
nusikalto. Apie tai trumpai suminėsime. 


1) Jeigu nusikaltimą padaro beprotis, 
Jis nėra baudžiamas, nes bausmė ne- 
atsiektų tikslo ir tokio nusikaltėlio ne- 
pataisytų. Jeigu įtariama, kad beprotis, 
būdamas laisvėje, ir toliau galėsiąs nu- 
sikalsti, tai teismo sprendimu jis užda- 
romas į bepročių namus. 

2) Kai nusikaltimą padaro girtas 
žmogus. Jeigu teismas išaiškina, kad 
tas žmogus buvo labai girtas ir neži- 
nojo, ką darąs, tai jo nebaudžia arba 
bausmę sušvelnina Tai priklauso nuo 
žmogaus girtumo. Bet būna atsitikimų, 
kad žmogus nusprendžia tą ar kitą nu- 
sikaltimą padaryti, o paskui pasigeria 
tiktai tam, kad būtų drąsesnis arba, kad 
išvengtų bausmės. Toks nusikaltėlis yra 
baudžiamas. Teismas nebaudžia tik to- 
kių girtų nusikaltėlių, kurie, būdami 
blaivūs, yra geri ir ramūs žmonės. 

3) Nėra baudžiami žmonės, kurie 
nusikalto fizinės prievartos verčiami. 
Jeigu, pvz., stipresnis Žmogus įkiša į 
kito ranką peilį, o paskui, pastūmęs jį, 
vžmuša ar sužeidžia trečią Žmogų, tai, 
laikantis peilį rankoje, už tokį nusikal- 
timą neatsako. 

4) Atsitinka kartais, kad žmogus vi- 
sai nenori nusikalsti, bet tik klaidingai 
galvodamas padaro tą ar kitą nusi- 
kaltimą. Pavyzdžiui, medžiotojas nu- 
šauna medžioklėje savo drauga, ma- 
nydamas, kad šauna į vilką. Medžio- 

tojas šituo atveju nebus baudžiamas, 
nes jisai, visai nenorėjo nusikalsti. 
. 5) Nėra baudžiamas ir tas, kuris nu- 
sikalsta, norėdamas atremti pasikesini- 
mą prieš jo ar kito Žmogaus gyvybę, 
sveikatą ar turtą Pavyzdžiui, plėšikas 
nori užmušti žmogų ir su peiliu ran- 
koje kesinasi durti, o tas tuo laiku išsi- 
traukia revolverį ir plėšiką nužudo. Už 
tokį plėšiko nužudymą žmogus neatsako. 
6) Kartais žmogus atsiduria tokioje 
padėtyje, kad būtinai reikia nusikalsti, 
nes kitos išeities nėra. Pavyzdžiui, dega 
vieno ūkininko namai, nuo jų gali už- 


sidegti kaimyno namai ir tada kiltų 
gaisras visame kaime. Gelbėdami nuo 
gaisro, ūkininkai gali tą antrą namą 


išardyti, nors jo savininkas su tuo ir 
nesutiktų. Už tai jie nebus baudžiami. 

7) Kiekvienas žmogus turi daugiau 
ar maž'au gerų budo ypatybių. Kartais 
žmogus keršto ar pasipelnijimo tikslais 
imasi nusikalstamųjų darbų, o paskui 
gailisi to, ir ne tik jų nebaigia, bet dar- 
gi stengiasi juos arba sutrukdyti arba 
atlyginti. Tokių Žmonių teismas arba 
visai nebaudžia arba baudžia daug švel- 
niau. Pavyz4žiui, žmogus, keršto veda- 
mas, padega kaimyno namą, o paskui 
pats gaisrą užgesina. Tokiu atveju teis: 
mas jo nenubaus. 

8) Nusikaltusių mažamečių iki 13 
metų amžiaus teismas nebaudžia, o 
tiktai atiduoda tėvų priežuūron arba į 
specialius auklėjimo namus. Taip pat 
yra daroma ir su mažamečiais nuo 13 
iki 17 metų amž, kurie nesąmoningai 
nusikalto. Kitus mežamečius teismas 
baudžia kalėjimu, bet pritaiko jiems 
ypatingą bausmės sumaž'nimą, pvz, 
jeigu tą ar kitą nusikaltimą padarytų 
pilnametis, tai jisai gautų 12 metų ka- 
lėjimo, o kadangi nusikaltėlis yra 16 
metų amžiaus, tai teismas nubaus jį 3 
ar 4 metais kalėjimo. 

Yra dar įvairių atsitikimų, kada tei- 
smas nusikaltėlio nebaudžia, ar bent 
sušvelnina bausmę, bet jie rečiau esti, 
tai čia jų ir neminėsime. 


Įsisenėjimas 


Įsisenėjimo ypatybė yra ta, kad 
žmogus, valdydamas koki nors daiktą 
per nustatytą laiką, tampa jo savinin- 
ku arba, priešingai, leisdamas valdyti 
savo daiktą kitiems, praranda jo nuo- 
savybę. Isisenėjimas pradeda savo eigą 
nuo to laiko, kai daikto savininkas gali 
jo iš kitų reikalauti; sakysim, piniginės 
paskolos įsisenėjimas prasideda nuo to 
laiko, kai skolintojes gali skolos reika- 
lauti, o nereikalauja. Žemės nuosavy- 
bės įsisenėjimas prasideda nuo to lai- 
ko, kai žmogus paima valdyti žemę 
kaip tikras jos savininkas, niekam ne- 
duodamas apyskaitos ir niekam nemo- 
kėdamas nuomos. Turto paveldėjimo 
įsisenėjimas prasideda nuo testatoriaus 
mirties, Bendras įsisenėjimo laikas yra 

10 metų. Jeigu per tą laiką žmogus 
valdo svetimą daiktą kaip tikras savi- 
ninkas, tai daiktas tampa jo nuosavybė 
ir atimti jau niekas negali. Reikia ta- 
čiau žinoti, kad įsisenėjimo keliu įgyta 
nuosavybė turi būti teismo patvirtinta. 
Be to, jeigu buvęs savininkas nori 
daiktą teismu atimti, tai reikia įrcdyti, 
kad yra jau įsisenėjimas, nes k'taip 
teismas įsisenėjimo neims domėn ir 
daikto nuosavybę pripažins buvusiam 
savininkui. 

Kai kuriais atvejais įsisenėjimo lai- 
kas yra trumpesnis. Nuoma ar skolos 
nuošimčiai (procentai) įsiseni po 5 me- 


tų. Atlyginimas už darbą arba atlygini- 
mas už kitam padarytą skriaudą įsiseni 
po 3 metų. Atlyginimas amatininkams 
už jų darbą, atlyginimas pirkliams už 
prekes arba ūkininkams už ūkiškus 
produktus įsiseni po 2 metų. Reikia 
tačiau žinoti, kad jeigu žemė, skola ar 
šiaip teisės priklauso mažamečiui, įsi- 
senėjimas sulaikomas ir prasideda vėl, 
kai jis turi 21 metus amžiaus. Kai sko- 
lininkui iškeliama teismo byla, tai įsi- 
senėjimas nutraukiamas ir nuo to laiko 
prasideda iš naujo. 


P-as, 


Auginkime geros rūšies linus 


Dirvoje tebeaugančius linus jau ga- 
lima atskirti, kurie duos geresnį ir ku- 
rie blogesnį pluoštą, didesnį ar mažesnį 
derlių ir, pagaliau, pajamas. Pažiūrėti 
pilna dirva nevisada duoda pilną derlių 
bei pajamas. Svarbu, ar iš tu linų išeis 
geras ar blogas pluoštas, nes blogieji 
linai dvigubai pigesni už geruosius. 
O pluoštas yra pagrindinė linų derliaus 
dalis, brangiausia. Pažiūrėkime, kokių 
linų rasime dirvose ir kokios rūšies 
daugiau, geros ar blogos. 

Pilnai geri linai būna lygiai ge- 
rai įdirbtose ir pilno trąšumo dirvose, 
kur sėta gera sėkla. Tai vienodi, kaip 
jūra, nestambūs, nešakoti ir pilno, tvirto 
pluošto linai. Iš jų išeina geras, aukš- 
tos rūšies pluoštas. 

Stambūs ir šakoti linai užtinka- 
mi vienpusiško trąšumo dirvose, kur 
retai sėta, bloga sėkla. Iš tokių linų 
išeina stambus pluoštas ir pakulos, 

Nevienodi linai: vieni ilgi, kiti 
trumpi, vieni stambūs, kiti ploni, vieni 
žydi, kiti noksta, piktžolių nusmelkti, 
aptriušę ir t. t. Tai šlapių, nelygiai, blo- 
gai įdirbtų ir nepilno trąšumo dirvų, 
blogos sėklos linai. Iš tokių linų išeina 
žemesnių rūšių pluoštas ir pakulos. 

Silpno, menko pluošto linai 
užtinkami nepilno, vienpusiško trąšumo 
dirvose, kas būna įvairiuose plėšimuo- 
se, velėnijose ir k. Iš jų maža pluošto, 
daug pakulų. 

Maži, neužaugos, nušiurę linai duo- 
da pakulas ir blogą pluoštą. Tai blogų, 
netrąšių dirvų, blogos sėklos arba nuo 
blogų aplinkybių nukentėję linai. 

Be to, kartais linai išgula, ar tai nuo 
audros, ar dėl vienpusiško dirvos trąšu- 
mo. Dirvoje, kur daug puvėnų — azoto, 
o maža kalio, zuperio, išauga silpni, 
blogos rūšies. Taip pat nuo blogos, iš- 
gulančių linų sėklos. 

O tos priežastys, dėl kurių vieton 
gerų išauga blogos rūšies linai, papra- 
stai būna menkas ir nevienodas, nely- 
gus dirvos įdirbimas, vienapusiškas dir- 
vos trąšumas, bloga sėkla, reta sėja 

ir k. Tai ūkininko dalykai. 
svarbu pataikyti geru 
geros ar blogos oro 
daugiau laimės dalykai. 

Norint išauginti geros rūšies linus, 
reikia išpildyti linų reikalavimus ir da- 
ryti pagerinimus. 


Taip pat 
laiku pasėti ir 
sąlygos, bet tai 


Dirva. Gerose dirvose viskas auga, 
bet jų visakam neužtenka. Tenka sėti 
į tokias dirvas, kokias turime. Tik jas 
reikia sutvarkyti. 

Linai ir yra toks augalas, kurs be- 
veik visose dirvose, plėšimuose ir po 
visų augalų gali augti. Jie neauga tik 
smiltynėse, žvyrynuo:e, samaniniuose 
durpynuose, labai liesose ir piktžolių 
privisusiose dirvose. Netinka linams 
augti ir stipriai kalkingos b:i riebics 
juodžemio dirvos, nes jose išauga blo- 
go pluošto linai. Nelygiose, duobėtose 
dirvose išauga nevienodi linai, 


Dirvą relk gerai įdirbti. Linų 
šaknys yra silpnos ir jie pageidauja gi- 
liai nusausintos, giliai ariamos, smul- 
kiai įdirbtos ir be piktžolių dirvos. 
O kad linai išaugtų vienodi, svarbu vie- 
nodai ir lygiai apdirbti paviršių. Dirvos 
paviršius turi būti purus, labai išakėtas. 
Pirmiau tenka giliau supurinti drapoku, 
o paskiau susmulkinti paprastomis akė- 
čiomis. Prieš sėją dar gerai išakėti. 
Bet pasėtus linus tik lengvom akėčiom 
ir negiliai tejakėti. Beakėjant labiau su- 
silygina ir dirvos paviršius ir pasidaro 
smulkios, purios žemės. 

Dirvos trąšumas, turi būti 
gausus ar vidutinis, bet pilnas, 
Nepilnas, vienpusiškas dirvos trąšumas, 
kada vienos trąšos yra daugiau, o ki- 
tos mažiau, linams labai netinka. Pa- 
prastai duodama zuperio, kalio ir kai 
kada azoto (salietros) trąšos. Mėšlas 
linams netinka. Dažniausiai tenka duoti 
dvi trąšas: zuperį ir kalio druską kartu. 
Kalis ir zuperis pagerina pluošto ko- 
kybę ir linai ne taip greit gula. Kalis 
ir zuperis ypač reikalingi visokiuose 
plėšimuose, velėnijose, durpžemiuose. 


Kur labiau molynai, neliesi, ten kartais 
pakanka ir vien zuperio. 

Kalio druskos ir zuperio į ha duo- 
dama maždaug po porą maišų, 0 ma- 
žesnio našumo dirvoms ir po daugiau. 
Duoti kiek galima anksčiau prieš sėją 
ir sumaišyti su žemėmis. Salietra duo- 
dama linams sudygus, kai linai „liūd- 
nai“ atrodo. Nuo salietros jie greit at- 
sigauna. 


Sėkla. Dabar platinami ilgieji, pluoš- 
tiniai linai —,„Ilgūnėliai“. Jie išauga iki 
metro ilgumo, o vietiniai tik apie 60— 
70 cm. Be to, „ilgūnėliai“ mažiau ša- 
koti, duoda geresnį pluoštą, tik mažiau 
sėmenų. Bet per ilgus metus visokios 
sėklos pasensta, išsigema ir jas tenka 
pakeisti atnaujintomis selekcinėmis sė- 
klomis. 


Sėjos tankumas irgi daug atsi- 
liepia į pluošto rūšį. Retai sėti linai 
išauga stambūs, šakoti ir iš jų gaunasi 
storas, pakulėtas, blogas pluoštas. Pa- 
tyrimu nustatyta, kad į hektarą reik 
sėti nemažiau kaip 2 centneriu sėme- 
nų. Prie tokio sėjos tankumo išgulimui 
pavojaus nėra. 


Kada linus sėti aiškaus atsaky- 
mo nėra. O pataikyti linus laiku pasėti 
yra gana svarbu. Dėlto tiek daug viso- 
kių spėjimo būdų ir burtų apie linų 
sėją ūkininkai ir turi. Jeigu pasėjus 
užeina drėgnas ir šiltas oras, tai ir ge- 
rai. Tik galime spręsti klausimą: anksti 
pavasarį ar vėliau sėti. Vieni sėja ank- 
sti, o kiti tik birželio mėnesį. Cia būna 
visokios aplinkybės. Gerai sutvarkytose, 
sausose, iš rudens suartose dirvose, Ži- 
noma, geriau sėti anksti pavasarį. Tada 
ir rudenį su darbais lengviau. Bet blo- 
gesnėse, pakankamai  nesutvarkytose 
dirvose kartais geriau vėlybesnė sėja. 


Žemės ūkio gaminių kainos 


Šių metų gegužės 7d., Vilniaus Javų-Prekių 
Biržos pranešimu, buvo mokama už 100 kg auks, 


Riupgiai g a e . 18.25—19,50 
Kviečiai 1. K e e . 25,00—27.00 
Miežiai amanta E o 15.75—16.75 
Avižos + £ on e E o S 17.00— 18.50 
Griki e, ag RN 16 00—17.00 
Mikiai“ + aT AA 18.C0—19.00 
Lubinas (mėlynas) + + 12.00—12.50 
Kvietinės sėlenos „40 13.25—13.75 
Ruginės sėlenos „224. 12.75—13.25 
Sviestas 1 kg I rūšies urme. .. es. 3.00 
= A 2 detalės sa oO) 
> „ Il rūšies urme. Ls 2.90 
A ` s detale 3.20 
h „III rūšies uime aa a anun 2.60 
= 2 i detal.. . „+ „ „290 
Kiaušinių kapā „| 404. . 3.00— 3.60 
a štuka X 4 240754 e 5!/5—6!/4 Sk. 

